Коњаник
Коњаник!

Беж’те, људи, са краљева пута! 
Ево иде јуначина љута,
Мало Љупче на дрвену ждралу! 
Пушчицу је обесио малу,
По кундаку све лале и руже,
А сабља му од дрвета, друже! 
Чим одјутри на коња се баца, 
Кад у подне, виче: тргањаца! 
Мати нуди: „једи, једи, рано!”
А он мајци: „не могу ти, нано; 
„Ено баба и са њиме уча,
„Најо моја, па ми се не руча”.

Тако Љупче док је био мали,
А учитељ сад се њиме хвали.
Таква ђака, вели школа цела, 
Нећеш наћи у стотину села.

Напомене 

 Рукопис

Извори 

 Милорад П. Шапчанин: Целокупна дела, Књига друга, страна 85-86. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин